Бобоҷон Самиев

Номзади илмҳои фалсафа, Дотсент, Самиев Бобо Ҷӯраевич - олим, номзади илмҳои фалсафа, доктори илмҳои фалсафа, профессор, узви вобастаи Академияи илмҳои табиатшиносии Руссия, академики Академияи илмҳои табиатшиносии Руссия, мудири кафедраи фалсафаи Донишгоҳи давлатии омӯзгории Тоҷикистон ба номи Садриддин Айнӣ, муовини ректор оид ба корҳои илмии донишгоҳи мазкур, сардори раёсати таълими донишгоҳ, мушовири ректор, профессори кафедраи фалсафа ва фарҳангшиносии донишгоҳи мазкур (2023 то айни замон). Шарҳи ҳол Самиев Бобо Ҷӯраевич - 01.01.1970 дар деҳаи Вешаби ноҳияи Айнӣ, вилояти собиқ Ленинобод (имрӯза Суғд), дар оилаи деҳқон таваллуд шудааст. Соли 1993 факултети филологияи тоҷики Донишгоҳи давлатии омӯзгории Тоҷикистон ба номи Қандил Ҷӯраев, имрӯза Садриддин Айниро бо ихтисоси муаллими забон ва адабиёти тоҷик ва матни классикӣ хатм намудааст. Аз соли 1993 то соли 2008 дар вазифаҳои гуногуни кафедраи фалсафа ва сиёсатшиносии Донишгоҳи аграрии Тоҷикистон, аз ҷумла: аз 01.09.1993 то 01.09.1994 дар вазифаи мудири кабинет; аз 22.12.1995 то 22.01.1999 - дар вазифаи ассистент; аз 01.04.2000 то 14.01.2003 дар вазифаи муаллими калон ва аз 14.01.2003 то 16.11.2005 дар вазифаи дотсенти кафедра фаъолият кардааст. Аз сентябри соли 2009 то моҳи июни соли 2011 дар кафедраи фалсафа ва фарҳанги ДДОТ ба номи Садриддин Айнӣ дар вазифаи мудири кафедра фаъолият намуда, солҳои 2011 - 2014 вазифаи муовини ректор оид ба корҳои илмии Донишгоҳро ба дӯш дошт. Аз соли 2015 то соли 2018 дар вазифаи сардори Раёсати таълими Донишгоҳ давлатии омӯзгории Тоҷикистон ба номи Садриддин Айнӣ фаъолият карда, солҳои 2019-2022 вазифаи мушовири ректори донишгоҳро ба уҳда дошт. Аз моҳи январи соли 2023 то айни замон ба сифати профессори кафедраи фалсафа ва фарҳангшиносӣ фаъолият дорад. Фаъолияти илмӣ-таҳқиқотӣ Фаъолияти илмӣ-таҳқиқотии Самиев Бобо Ҷураевич аз соли 1993 оғоз шудааст. Аз он сол то ин ҷониб атрофи масоили марбут ба фалсафаи маорифпарварӣ, таълимоти ислоҳгароёнаи мутафаккирони асри ХХ – и тоҷик тадқиқот мебарад. Соли 1999 дар мавзуи "Ақидаҳои иҷтимоӣ-сиёсии Аҳмади Дониш" рисолаи номзадии худро ба анҷом расонида, онро дар Шӯрои дифои Пажӯҳишгоҳи фалсафа, сиёсатшиносӣ ва ҳуқуқи ба номи А.Баҳоваддинови Академияи илмҳои Ҷумҳурии Тоҷикистон ҳимоя намуд. Моҳи марти соли 2006 аз ҷониби Комиссияи олии аттестатсионии Федератсияи Россия бо унвони дотсентӣ сарфароз гардид. Таърихи 23.06.2009 - рисолаи докториро дар мавзуи "Таҳлили ақидаҳои фалсафӣ ва иҷтимоии маорифпарварони тоҷик оид ба сохтор ва муносибатҳои иҷтимоии охири асри ва ибтидои асри " дар Шӯрои ҳимояи Пажӯҳишгоҳи фалсафа, сиёсатшиносӣ ва ҳуқуқи ба номи А.Баҳоваддинови Академияи илмҳои Ҷумҳурии Тоҷикистон ҳимоя кард. Соли 2012 бошад аз ҷониби Комиссияи олии аттестатсионии Федератсияи Россия ба унвони профессорӣ сарфароз шуд. Аз сентябри соли 2011 то 20.09.2014 ба сифати ҷонишини сармуҳаррири маҷаллаи илмии "Паёми Донишгоҳи омӯзгорӣ" фаъолият намуда, солҳои 2011 - 2014 вазифаи муовини ректор оид ба корҳои илмии Донишгоҳро ба уҳда дошт. Соли 2015 бошад, ба унвони илмии узви вобастаи Академияи илмҳои табиатшиносии Федератсияи Руссия ва соли 2019 академики ин муассисаи илмӣ мушарраф гардонида шуд. Соли 2022 бо кӯшиш ва талошҳои бевоситаи ӯ дар назди қисми илми донишгоҳ маҷаллаи илмӣ бо номи "Паёми Донишгоҳи омӯзгорӣ: бахши илмҳои фалсафӣ, сиёсӣ" ташкил карда, инчунин вазифаи сармуҳаррири онро ба уҳда дорад. Дар баробари иҷрои вазифаҳои пурмасъулият, ҳамзамон мавсуф дар конференсияҳо ва ҳамоишҳои байналмилалӣ, ки дар хориҷ (аз ҷумла, Федератсия Руссия, Қазоқистон, Хитой, Эрон, Афғонистон) ва дохили кишвар оид ба масоили рӯзмарраи ҷомеа баргузор мегарданд, иштирок ва маъруза менамояд. Дар конференсияҳои ҷумҳуриявӣ ва дохилидонишгоҳӣ, ки доир ба масоили мубрами илмҳои фалсафӣ баргузор карда мешаванд, низ иштироки фаъол дорад. Зери роҳбарии бевоситаи ӯ 12 нафар аспирантон, докторантон ва унвонҷӯёни кафедраи фалсафа ва фарҳангшиносии ДДОТ ба номи Садриддин Айнӣ рисолаҳои номзадии худро ба анҷом расонида, дар Шӯрои дифои Пажӯҳишгоҳи фалсафа, сиёсатшиносӣ ва ҳуқуқи ба номи А.Баҳоваддинови Академияи илмҳои Ҷумҳурии Тоҷикистон, Донишгоҳи миллии Тоҷикистон бомуваффақона ҳимоя намуда, сазовор ба дипломи номзади илмҳои фалсафа гардиданд. Аъзои Шурои дифои Пажӯҳишгоҳи фалсафа, сиёсатшиносӣ ва ҳуқуқи ба номи А.Баҳоваддинов (солҳои 2016-2019), аъзои Шурои дифои назди факултети фалсафаи Донишгоҳи миллии Тоҷикистон (аз соли 2020 то айни ҳол) буда, ба сифати муқарризи расмӣ, ғайрирасмӣ дар ҷаласаҳои Шӯро фаъолона баромад мекунад. Ба фишурдаи рисолаҳои номзадӣ ва доктории унвонҷӯёну аспирантон ва докторантоне, ки аз дигар муассисаҳои таҳсилоти олии касбии кишвар муроҷиат менамоянд, саривақтӣ тақриз манзур медорад. Ҳамзамон, дар тӯли фаъолияти илмӣ-таҳқиқотии худ мавсуф дар маҷаллаҳои тақризшавандаи Комиссияи олии аттестатсионии Федератсияи Руссия ва Комиссияи олии аттестатсионии назди Президенти Ҷумҳурии Тоҷикистон беш аз 90 мақолаҳои илмӣ, илмӣ-оммавӣ ба нашр расонид. Номгӯи китобҳои дарсӣ, дастурҳои илмӣ-методӣ, монографияҳо ва намунаи мақолаҳои илмии нашршудаи муаллиф дар зер нишон дода мешаванд: Китобҳои дарсӣ Монография ва асарҳои илмӣ Дастурҳои илмӣ-методӣ Мақолаҳои илмӣ.